গত বৃহস্পতিবার সংসদে প্রধানমন্ত্রী শেখ হাসিনা সাফ জানিয়ে দিয়েছেন, মুক্তিযোদ্ধা কোটা পরিবর্তন করা যাবে না৷ এটা নিয়ে উচ্চ আদালতের রায় রয়েছে৷ পাশাপাশি কোটা সংস্কারের আন্দোলনের মধ্যে ঢাকা বিশ্ববিদ্যালয়ের উপাচার্যের বাড়িতে হামলার অভিযোগে যাঁরা গ্রেপ্তার হয়েছেন, আন্দোলন হলেও তাঁদের ছাড়া হবে না৷ স্বরাষ্ট্রমন্ত্রী আসাদুজ্জামান খাঁন কামাল বলেছেন, ‘‘কোটা আন্দোলনকারী কাউকে আটক করা হচ্ছে না এবং তাঁদের বিরুদ্ধে কোনো ব্যবস্থাও নিচ্ছি না৷ শুধুমাত্র যাঁদের বিরুদ্ধে সুনির্দিষ্ট অভিযোগ রয়েছে, তাঁদের বিরুদ্ধে আমরা ব্যবস্থা নিচ্ছি৷ যাঁরা ভিসির বাড়ি ভাঙচুর করেছে বা অগ্নিসংযোগ করেছে, তাঁদের ধরা হচ্ছে৷''